projecte-aina/catalan_government_crawling huggingface dataset:
Europa celebra enguany la Setmana Europea de l'Energia Sostenible del 22 al 26 de juny amb l'objectiu de conscienciar la societat amb actuacions i activitats al voltant de l'eficiència energètica, les energies renovables i el paper clau de la ciutadania en la transició energètica.
En un context d'emergència climàtica i en el marc de la crisi sanitària mundial, és més necessari que mai que avancem amb determinació en la transició energètica cap a un nou model energètic net, sostenible, descarbonitzat, distribuït i democràtic.
Ara, les persones tenim la clau per capgirar la situació a través de la participació i la implicació en la gestió de l'energia que utilitzem en el nostre dia a dia.
Els ajuntaments, les entitats, les empreses i la ciutadania es poden adherir a la campanya promovent actuant i promovent accions que ajudin a apoderar a la ciutadania i també a les empreses, per fer realitat aquesta nova cultura energètica, que ja no pot esperar.
- Xarxa de Pobles i Ciutats cap a la Sostenibilitat
- Àrea Metropolitana de Barcelona
- Consell d'Iniciatives locals per al Medi Ambient (CILMA)
La Comissió Europea proposa les dates fixes cada any per a què tots els seus estats membres organitzin les seves activitats de sensibilització a la ciutadania.
Agrupa a milers d'autoritats locals i regionals amb el compromís voluntari d'aplicar en els seus territoris els objectius climàtics i energètics de la UE.
El PAES proposa les actuacions necessàries, eminentment en matèria d'energia, mobilitat, residus i aigua, per assolir els compromisos de reducció de gasos d'efecte hivernacle.
Mayors in Action empodera els coordinadors i promotors del Pacte d'Alcaldes i Alcaldesses per assistir de manera efectiva els seus municipis a l'hora d'implementar i monitoritzar els seus PAES.
Paquet legislatiu que contempla, entre d'altres, les noves directives en matèria d'energies renovables, d' eficiència energètica en edificis, del mercat elèctric i les normes de governança de la Unió Europea.
Neix de la necessitat de generar un diàleg entre totes les forces polítiques i els representants de la societat civil per consensuar un nou model energètic català renovable, net, descentralitzat, democràtic i sostenible.
Espai de participació perquè la ciutadania faci les seves aportacions en processos participatius sobre temes d'àmbit energètic.
Consells i recomanacions sobre l'ús eficient i responsable de l'energia a la llar.
Al 2019 la Setmana de l'Energia es va celebrar del 17 al 23 de juny, coincidint amb la Setmana Europea de l'Energia Sostenible, i va consistir en realitzar un seguit d'accions de conscienciació per sensibilitzar la societat en relació al canvi de model energètic en el que hem d'avançar.
A Catalunya, la Setmana de l'Energia està organitzada per l'Institut Català d'Energia, Diputació de Barcelona, Xarxa de Ciutats i Pobles cap a la Sostenibilitat, Àrea Metropolitana de Barcelona, Diputació de Girona, Centre d'Iniciatives Locals per al Medi Ambient de les comarques de Girona (CILMA), Diputació de Tarragona i Diputació de Lleida i compta amb l'adhesió i la col·laboració d'Ajuntaments, entitats de Catalunya.
Prop d'un centenar de municipis van realitzar activitats lúdiques, tallers, xerrades i accions de consicienciació i eficiència energètica que han contribuït a avançar en la nova cultura energètica que necessita Catalunya per assolir una energia d'origen 100% renovable al 2050.
Gestionem la certificació d'eficiència energètica d'edificis nous i existents.
Regulem el procediment d'obtenció de l'etiqueta d'eficiència energètica.
Donem accés a eines per consultar el Registre oficial de certificats d'eficiència energètica d'edificis.
Certifica el teu habitatge i obté l'etiqueta d'eficiència energètica
Tramitació dels certificats d'eficiència energètica d'edificis:
Consulta de Registre oficial de certificats d'eficiència energètica d'edificis:
Un dels grans reptes que hem d'afrontar com a societat és la transformació del model energètic actual, per motius energètics, mediambientals i especialment, per motius socials.
El Pacte Nacional per a la transició energètica a Catalunya neix d'aquesta necessitat de construir un nou model energètic més net, distribuït i democràtic, que defineix com a objectiu un escenari energètic català basat al cent per cent en energies renovables en l'horitzó 2050.
Per aconseguir aquest repte, la societat civil esdevé una peça clau.
Cal construir solucions de manera col·lectiva, i per això és imprescindible explorar formats més participatius on es doni veu a la ciutadania.
Així, gràcies al suport de la Fundació Obra Social la Caixa, l'Institut Català d'Energia organitza un cicle de reflexió sobre la transició energètica adreçat a la societat.
Aquest constarà de dues conferències obertes al públic en general i tres sessions de treball de petit format.
Les sessions de treball seran participatives i els assistents (ciutadans i experts) podran reflexionar, debatre i plantejar conjuntament necessitats i solucions en els tres reptes proposats: "Autoconsum fotovoltaic i comunitats solars", "Vehicle elèctric i oportunitats d'emmagatzematge d'energia" i "Digitalització de l'energia".
Actualment existeixen una sèrie de titulacions gestionades per diferents entitats acreditades que us poden ser útils si:
A continuació trobareu els cursos de formació que es declaren adequats per a formar professionals com a auditors energètics segons el RD 56/2016.
Entitats acreditades per la Entidad Nacional de Acreditación (ENAC) que garanteix que els auditors certificats compten amb els coneixements descrits als requisits del RD 56/2016.
Actualment hi ha les següents formes d'aconseguir la Certificació d'Auditors Energètics a la Indústria i Edificació segons la norma UNE-EN ISO/IEC 17024:2012
El Col·legi d'Enginyers Graduats i Enginyers Tècnics Industrials de Barcelona és el primer organisme acreditat a Catalunya.
L'Associació d'Enginyers en Energia (AEE) és una entitat internacional que promou l'interès científic i educacional dels professionals compromesos amb l'àmbit energètic i fomenta el desenvolupament sostenible.
Actualment ofereix 4 certificacions que poden cursar professionals amb la formació i experiència exigida per a cada una:
Tant la certificació CEM® Certified Energy Manager, com la CEA® Certified Energy Auditor són certificacions acreditades per ENAC segons la norma UNE-EN ISO/IEC 17024/2012.
En el cercador de professionals acreditats per les diverses titulacions de l'Associació d'Enginyers en Energia (AEE), trobareu els auditors energètics qualificats segons les titulacions professionals que reuneix l'AEE, per a realitzar auditories a instal·lacions o per verificar els estalvis energètics.
Actualment, per esdevenir un auditor energètic complert és possible que la titulació universitària tingui mancances en alguns dels coneixements que cita el RD 56/2016 en el seu article 8 (instal·lacions dels edificis, processos industrials, comptabilitat energètica, equips de mesura i presa de dades, i tècniques d'estalvi energètic).
Per aquest motiu, l'Institut Català d'Energia recomana complementar aquesta formació bàsica amb una d'específica sobre auditories energètiques.
En el següent punt trobareu l'oferta actual.
Llistat de cursos de formació que autodeclaren complir els requisits de l'annex V del RD 56/2016
L'òrgan competent pel RD 56/2016, la Direcció General d'Energia, Mines i Seguretat Industrial, té registrat el llistat dels cursos amb el contingut indicat en l'annex V d'aquest RD.
A continuació publiquem els centres formatius i les formacions registrades, que no s'han exposat en elsl' apartats anteriors d'e acreditacióons de professionalsinternacionals.
Cas que el vostra centre formatiu no aparegui, si us plau sol·liciteu-nos-ho tot adjuntant la còpia del model de registre presentat a la Direcció General d'Energia, Mines i Seguretat Industrial:
El Mapa de mesures és una eina que permet accedir a dues aplicacions diferenciades, el cercador de mesures d'eficiència energètica i la imatge gràfica de les mesures més representatives de cada àmbit.
El cercador de mesures és una base de dades on es descriuen de forma detallada les mesures per millorar l'eficiència energètica que es poden aplicar en el sectors industrial i terciari, d'edificació, mobilitat i també en les instal·lacions d'energies renovables, així com el seu estalvi orientatiu associat.
La part més visual del Mapa de mesures mostra un conjunt d'il·lustracions on es representen els esquemes de les instal·lacions consumidores d'energia més comuns en els àmbits esmentats.
Aquests gràfics permeten que l'usuari pugui seleccionar qualsevol dels seus components etiquetat amb un número, i l'aplicació li retorna les mesures a implantar per millorar l'eficiència energètica de l'equip seleccionat, l'estalvi que se'n deriva, i les emissions evitades.
D'aquesta manera l'usuari disposa d'un llistat, tipus check-list de mesures ordenades gràficament, segons l'equipament sobre el que es poden aplicar.
Aquesta aplicació està dirigida tant al col·lectiu de gestors energètics o responsables energètics de la indústria, dels edificis o de la mobilitat, com als tècnics que els contracten.
Amb el Mapa de mesures poden ampliar el coneixement del potencial estalvi energètic a les seves instal·lacions.
Aquest recull de mesures complementa la Guia metodològica per realitzar auditories energètiques, ja que permet orientar el resultat dels estudis dels auditors a la identificació de noves mesures.
Cal tenir en compte però que el Mapa de mesures planteja les mesures de forma genèrica, sense considerar els requisits o les limitacions de cada realitat (espai disponible, disponibilitat de recursos, requeriments de producció,...)
Eina en línia de mesures per a l'estalvi i l'eficiència aplicables en diferents àmbits.
Primera sessió de treball del cicle de reflexió "Tu tens l'energia, tu tens el poder.
Aquesta sessió té l'objectiu és identificar amb experts i ciutadans les possibilitats d'actuació davant de les barreres existents per implementar instal·lacions domèstiques d'autoconsum fotovoltaic en la línia de creació de comunitats energètiques solars locals.
Institut Català d'Energia amb el suport de l'Obra Social la Caixa i la col·laboració d'ECOSERVEIS
Primera sessió del Cicle de reflexió Palau Macaya: Tu tens l'energia, tu tens el poder.
Aquesta conferència pretén donar als assistents les dades que fonamenten la necessitat d'un nou model energètic de Catalunya.
Es donaran a conèixer també projectes de transició que ja s'estan implementant en diferents àmbits, així com experiències transformadores a nivell local.
Aquesta sessió servirà també per plantejar les sessions de treball que tindran lloc tot seguit i que pretendran reflexionar i aportar solucions o suggeriments entorn a tres reptes en tres temes que poden ser clau en el nou model energètic que s'esta plantejant: l'autoconsum fotovoltaic i les comunitats solars, el vehicle elèctric i l'emmagatzematge d'energia i la digitalització de l'energia.
Institut Català d'Energia amb el suport de Obra Social La Caixa
Manel Torrent Aixa compatibilitzarà el nou càrrec amb la tasca de director de l'Institut Català d'Energia
És enginyer industrial per l ́Escola Tècnica Superior d ́Enginyers Industrials de Barcelona.
Compta, també, amb l'MBA Executive Internacional especialitzat en empreses del sector energètic per l'Escola d'Organització Industrial (EOI).
En l'actualitat és director de l'Institut Català d'Energia (ICAEN), tasca que compatibilitzarà amb el nou càrrec.
Des de l'any 2000 fins el 2007, la seva trajectòria professional va estar lligada al món de l'Administració pública, desenvolupant diverses funcions.
Posteriorment, va exercir de director i gerent de la Zona Nord-est de l'Àrea de Tecnologia i Processos Industrials d' Applus NORCONTROL SLU.
Des del 2008 i fins el 2018 ha treballat a l'Agència d'Energia de Barcelona.
Primer com a Director de Projectes i des de l'any 2010 com a Director Tècnic de l'Agència, realitzant tasques de gestió i coordinació en matèria de promoció i desenvolupament de projectes relatius a la generació eficient, instal·lacions renovables, biomassa i eficiència energètica en tots els àmbits.
Fa més de 15 anys que compatibilitza la seva activitat professional amb la docènciaen diversos Màsters i Postgraus en l'àmbit de l'eficiència energètica a la Universitat de Barcelona i en l'àmbit de les Smartcity a La Salle.
També col·labora amb l'UPC en estudis de recursos energètics.
Seminaris de gestió energètica a la indústria.
L'ICAEN ofereix una nova edició del Curs IN'20.
Enguany es podrà seguir online i no serà restringits a gestors energètics.
Consultors, proveïdors, auditors, etc...podran seguir els seminaris d'enguany sobre gestió energètica a la indústria.
El curs donarà a conèixer les eines que són a l'abast per a reduir els costos energètics en els seus processos i en les seves naus industrials.
Quan parlem de reduir costos energètics, ens referim tant a reduir el cost unitari del kWh consumit a partir de l'optimització de la contractació dels subministraments, com també a reduir el consum d'energia de l'activitat, gràcies a l'eficiència energètica.
Seminaris de gestió energètica a la indústria - Curs IN'20:
En el marc del Pacte Nacional per a la Transició Energètica de Catalunya, la llei 16/2017 del canvi climàtic i la proposta de llei de la Transició Energètica de Catalunya, que ara mateix la Generalitat de Catalunya, a través de l'ICAEN, està impulsant, cal identificar la situació actual de l'hidrogen i les accions que cal realitzar per desenvolupar aquest vector energètic.
En aquest sentit, l'ICAEN impulsa la creació de la Taula de l'Hidrogen en la transició energètica de Catalunya, formada per empreses, entitats i administracions que puguin aportar opinió i propostes específiques.
No es tracta d'un grup de debat, sinó d'una taula executiva que analitzi i proposi solucions, projectes i accions concretes per superar les actuals barreres i dubtes en relació a la utilització energètica de l'hidrogen.
Aquesta feina es podrà realitzar en el marc de les reunions plenàries de la Taula i també, quan convingui i es decideixi, en l'àmbit de grups de treball creats de forma específica en el marc de la Taula que responguin amb solucions concretes a problemes concrets plantejats.
D'inici, l'ICAEN ha proposat la creació de 4 grups de treball per dinamitzar les tasques de la Taula:
Documentació i informació d'interès
Presentació d'Antonio Aguilo utilitzada a la primera reunió de la Taula de l'hidrogen
Presentació de Pere Margalef utilitzada a la primera reunió de la Taula de l'hidrogen
Breu descripció de l'energia de l'hidrogen
En el marc del Pla estratègic per al desplegament d' infraestructura de recàrrega per al vehicle elèctric a Catalunya (PIRVEC 2016-2019), l'Institut Català d'Energia us vol convidar a un curs gratuït d'Experiència en Vehicle Elèctric.
L'objectiu d'aquesta sessió és que el personal de les diferents administracions: Generalitat de Catalunya, Diputacions, Consells Comarcals i Municipis, pugueu conèixer de primera mà el funcionament d'un vehicle elèctric, els diferents punts de recàrrega que existeixen i com, des de cada administració, podeu incidir perquè el desenvolupament del vehicle elèctric a Catalunya sigui una realitat.
També us informarem què està fent la Generalitat de Catalunya per afavorir la implementació del vehicle elèctric a Catalunya.
Aula de formació del Centre Tecnològic i Universitari de Granollers - CTUG,
Serveis Territorials d'Empresa i Coneixement a Tarragona
Serveis Territorials d'Empresa i Coneixement a Girona
Serveis Territorials d'Empresa i Coneixement a Lleida
Només per a personal de la Generalitat de Catalunya i de les diferents administracions locals (Diputacions, Consells Comarcals, Ajuntaments)
Aquest enllaç obre un correu electrònic per sol·licitar una plaça.
Degut a la limitació de vehicles elèctrics disponibles, caldrà esperar la confirmació de que heu estat acceptats.
L'acord contempla treballar conjuntament en àmbits com les energies renovables, l'estalvi i l'eficiència energètica o la digitalització de l'energia
El director de l'Institut Català d'Energia (ICAEN), Manel Torrent, i el rector de la Universitat Politècnica de Catalunya (UPC), Francesc Torres, han signat avui un conveni per col·laborar en l'avenç de la transició energètica.
L'acord té per objectiu fomentar la realització d'actuacions conjuntes per a la transformació del model energètic català, de manera que esdevingui més net, democràtic i sostenible, i s'assoleixi la fita de la seva descarbonització l'any 2050.
Els processos de generació i utilització d'energia són responsables del 70,9% de les emissions de CO2 del país.
El conveni serà vigent en àmbits com les energies renovables, l'estalvi i l'eficiència energètica o la digitalització de l'energia, que suposen tres dels principals eixos de la transició energètica.
Així, el document contempla impulsar la recerca i l'activitat emprenedora en matèries els sistemes d'emmagatzematge d'energia, com per exemple l'hidrogen, i en el desenvolupament de tecnologies de captació i transformació de les energies renovables.
Dues línies més de treball seran la recerca de solucions en la digitalització i gestió avançada de l'energia, per un costat, i en la integració a gran escala distribuïda d'origen renovable en la xarxa elèctrica.
En l'àmbit de l'eficiència energètica, la col·laboració se centrarà especialment el disseny, anàlisi i la innovació en edificis de zero emissions (coneguts com a ZEB o NZEB, d'acord les sigles en anglès) i en l'anàlisi de processos tecnològics i de les tendències per tal d'assolir usos més eficients i adequats de l'energia.
Finalment, el conveni reconeix la pròpia UPC com a subjecte d'experiències pilot en aquests àmbits, i també com a agent per compartir informació i orientar activitats de recerca o de transferència tecnològica que precisi la societat.
En aquests àmbits es podran dur a termes actuacions com la recerca en comú, la formació d'estudiants de grau, doctorat o qualsevol altre programa que es pugui considerar d'interès mutu, o l'intercanvi de personal, de manera que es combinin de la manera més eficient possible les responsabilitats sobre polítiques públiques de l'ICAEN amb les capacitats sobre formació i recerca de la UPC.
Les bases del Pacte Nacional per a la Transició Energètica identifiquen la recerca i la innovació en matèria d'energia com un dels eixos estratègics d'aquest procés.
Així, aquest conveni s'insereix en el paquet d'actuacions que el Govern està duent a terme, en l'actual situació d'emergència climàtica, per tal de materialitzar la transició cap a un nou model energètic, i que van des de l'impuls de la mobilitat elèctrica fins a l'aprovació d'un nou marc normatiu per a les energies renovables, passant per la posada en marxa de plans d'eficiència energètica en la indústria, entre d'altres.
L'Estratègia catalana per a la renovació energètica d'edificis neix en el marc del Projecte europeu MARIE, atès el compromís de les Regions que formen part d'aquest projecte d'assolir, abans de desembre de 2014, una estratègia a llarg termini per mobilitzar la renovació del parc d'edificis residencials i terciaris, tan públics com privats.
L'estratègia es va formalitzar en el marc del Forum d'Entitats del 19 de novembre i va incloure un Pla d'Acció dividit en cinc eixos centrals i un full de ruta que recull les principals accions definides, amb l'horitzó 2020 aprovat per l'Acord de Govern el 25 de febrer del 2014.
Per donar-li compliment s'ha definit un comitè executiu i un comitè interdepartamental on els departaments d'Empresa i Ocupació i de Territori i Sostenibilitat en comparteixen la Presidència i Vice-presidència.
El comitè interdepartamental inclou un membre de cada Departament com a vocal i té la missió de coordinar el desenvolupament del Pla d'estalvi i eficiència energètica als edificis i equipaments de la Generalitat de Catalunya.
Els objectius de l'estratègia és poden resumir en la taula següent:
Per assolir aquests objectius s'han dissenyat cinc accions adreçades a superar els cinc principals grups de barreres que dificulten el desenvolupament del sector i del mercat potencial de la renovació energètica d'edificis.
Dins de la globalitat de l'ECREE, es troba el Pla d'Estalvi i Eficiència Energètica als Edificis i Equipaments de la Generalitat de Catalunya, que contempla les accions dirigides concretament al conjunt d'edificis i equipaments públics.
El Pacte Nacional per a la Transició Energètica de Catalunya neix de la necessitat de generar un diàleg entre totes les forces polítiques i els representants de la societat civil per consensuar un nou model energètic català renovable, net, descentralitzat, democràtic i sostenible, en línia amb els objectius de la Unió Europea en matèria d'energia.
El document de bases que ha aprovat el Govern català per ser presentat al Parlament de Catalunya, ha estat fruit d'un procés de concertació on hi ha participat la Taula d'Entitats dels sectors econòmic, social i energètic, la Taula de Partits Polítics i els Departaments de la Generalitat relacionats amb l'àmbit energètic.
L'estratègia SOLARCAT prepararà Catalunya per a la captació, aprofitament i emmagatzematge elèctric de l'energia solar a Catalunya.
Ha de garantir en particular, l'aprofitament elèctric mitjançant l'energia solar fotovoltaica, tot identificant i desenvolupant els instruments tècnics, econòmics, legals i socioculturals necessaris.
La Llei 16/2017, de l'1 d'agost, de canvi climàtic recull i consolida les bases per constituir el Pacte nacional per a la transició energètica de Catalunya aprovades pel Govern, i el Pla estratègic per a l'impuls d'infraestructura de recàrrega per al vehicle elèctric a Catalunya (PIRVEC).
Aquestes estratègies actuals i vigents del Govern permeten fer la següent previsió en l'evolució del nombre d'estacions de recàrrega ràpida a Catalunya:
*Nombre d'estacions de recàrrega amb potència superior a 50 kW, on la velocitat de recàrrega és de 120 km d'autonomia en 30 minuts aproximadament.
En una mateixa ubicació geogràfica hi poden haver diverses estacions de recàrrega.
Per tant, és important destacar que a l'hora d'escollir un vehicle elèctric no només cal tenir present la infraestructura de recàrrega actual sinó l'evolució prevista en els següents anys.
Alhora, cal fer la comparació amb un vehicle convencional del cost total per a l'usuari (TCO) durant la seva vida útil, incloent els costos d'adquisició, manteniment, combustible, assegurança, impostos i peatges, entre d'altres.
La vida útil d'un vehicle és d'uns 10 anys i l'autonomia actual (en km i en kWh de les bateries elèctriques, que ofereixen la majoria de fabricants) arriba als 40 kWh que permet realitzar uns 400 km oficials, equivalent a uns 300 km de funcionament en condicions de circulació reals.
Atesa l'experiència dels ajuts econòmics del 2015 i del 2017 i també degut a l'aplicació de l'article 155, la prioritat per l'ICAEN i el Govern de la Generalitat durant l'any 2018 serà accelerar el desplegament de les estacions de recàrrega ràpida a Catalunya amb la implantació de 50 estacions addicionals a la xarxa actual.
Cal tenir present que el 4 de desembre de 2017 el Tribunal Constitucional va admetre a tràmit un recurs d'inconstitucionalitat de la Llei, i que el 21 de març de 2018 es va aixecar la suspensió de tots els articles a excepció de l'article 19.4.